***Stimată Doamnă/Stimate Domn,***

***Vă mulțumim pentru interesul acordat societății noastre. Scopul acestei informări este de a descrie modul în care Societatea Transilvania Broker de Asigurare S.A. tratează datele dumneavoastră personale.***

***Suntem pe deplin conștienți de faptul că informațiile personale vă aparțin, de aceea facem tot posibilul să le stocăm în siguranță și să le prelucrăm cu atenție.***

# *Cine suntem noi, operatorul care prelucrează datele cu caracter personal ?*

Societatea Transilvania Broker de Asigurare S.A. (TBK), societate înregistrată în Registrul de Evidență a Prelucrărilor de Date cu Caracter Personal administrat de Autoritatea Națională de Supraveghere a Prelucrării Datelor cu Caracter Personal, în baza Notificării numărul 23791, este responsabilă de prelucrarea datelor tale cu caracter personal. Societatea noastră a urmărit, întotdeauna, respectarea celor mai înalte standarde etice în activitățile pe care le desfășoară în conformitate cu prevederile legale din domeniul prelucrării datelor cu caracter personal. Pentru ca datele tale să fie prelucrate în siguranță, am depus toate eforturile să implementăm măsuri rezonabile pentru a proteja informațiile tale.

1. ***Cine ești tu ?***

Potrivit legislației, TU, persoana fizică, aflată într-o relație de orice fel cu noi, ești o **“persoană vizată”,** adică identificată sau identificabilă. Pentru a fi complet transparenți în privința prelucrării de date și pentru a-ți permite să îți exerciți cu ușurință, în orice moment drepturile, am implementat măsuri pentru a facilita comunicarea dintre noi, operatorul de date și tu, persoana vizată.

Datele cu caracter personal care sunt prelucrate de către Transilvania Broker de Asigurare S.A. (TBK) aparțin următoarelor categorii de persoane vizate, aflate în relație de colaborare cu societatea noastră, în baza unui contract de mandat / prestări servicii : partener/colaborator persoană fizică autorizată, partener/colaborator intreprinzător persoana fizică titular al intreprinderii individuale, partener/colaborator persoană fizică care desfășoară în mod independent, în condițiile legii, o profesie reglementată, reprezentanții legali sau convenționali ai partenerului/colaboratorului persoană juridică, garanți, beneficiari reali, persoanele de contact desemnate de către partener/colaborator, împuterniciți ai partenerului/colaboratorului, angajați, acționari, asociați și/sau alte categorii de persoane fizice relevante în contextul relației contractuale dintre partener/colaborator și TBK, ale căror date sunt divulgate către TBK de către partener/colaborator sau care ar putea fi prelucrate în contextul relației dintre TBK și acesta, dacă e cazul (denumite “persoane vizate”). Aceste date cu caracter personal sunt transmise către TBK la inițierea relațiilor contractuale sau sunt dezvăluite către TBK pe parcursul derulării acestora. TBK poate prelucra datele cu caracter personal aparținând persoanelor vizate și după încetarea relațiilor contractuale cu entitatea colaboratoare, pentru a se conforma obligațiilor legale.

În situația în care partenerul/colaboratorul dezvăluie datele cu caracter personal ale persoanelor de contact desemnate de către acesta, ale reprezentanților legali, garanților, beneficiarilor reali, împuterniciților, angajaților, asociaților, acționarilor și/sau ale oricăror alte persoane fizice către TBK sau datele acestora sunt prelucrate de către TBK în legătura cu prezentul contract /alte contracte specifice, acesta (partenerul /colaboratorul) are obligația să informeze, în prealabil, aceste persoane cu privire la prelucrarea datelor cu caracter personal, de către TBK.

1. ***Angajamentul nostru față de tine***

Protecția informațiilor tale personale este foarte importantă pentru noi. De aceea, ne-am luat angajamentul să respectăm următoarele principii:

* ***Legalitate, echitate și transparență -*** Prelucrăm datele tale legal și corect. Suntem întotdeauna transparenți în privința informațiilor pe care utilizăm, iar tu ești informat corespunzător.
* ***Controlul îți aparține -*** În limitele legii, îți oferim posibilitatea de examina, modifica, șterge datele personale pe care le-ai împărtășit cu noi și de a-ți exercita celelalte drepturi.
* ***Integritatea datelor și limitarea scopului -*** Utilizăm datele numai în scopurile descrise la momentul colectării sau în noi scopuri compatibile cu cele inițiale. În toate cazurile, scopurile noastre sunt compatibile cu legislația. Luăm măsuri rezonabile pentru a ne asigura că datele personale sunt corecte, complete și actualizate.
* ***Securitate -*** Am implementat măsuri rezonabile de securitate și criptare, astfel încât să îți protejăm cât mai bine informațiile. Cu toate acestea, reține faptul că niciun site web, nici o aplicație și nici o conexiune la internet nu este coplet sigură.

# *Ce date colectăm ?*

Politica noastră de protecție a datelor cu caracter personal guvernează utilizarea și stocarea datelor dvs. Puteți accesa politica noastră de protecție a datelor cu caracter personal la <https://www.transilvaniabroker.ro/protectia-si-prelucrarea-datelor-cu-caracter-personal> .

TBK poate prelucra, dar fără a se limita la acestea, următoarele date cu caracter personal : date preluate din documentele care atestă identitatea (nume, prenume, domiciliul, codul numeric personal, numărul și seria actului de identitate, data emiterii/data expirării), data si locul nasterii, cetățenia, rezidența fiscală, date de contact profesionale (adresa de e-mail, număr de telefon, locul desfășurării activității profesionale, funcția), informații cuprinse în caziere (unde se impune, conform legii), ponderea deținută în structura partenerului/colaboratorului PJ (dacă e cazul), datele din actele de stare civila (daca e cazul), numele și prenumele membrilor de familie, semnatura, informații privind studiile și formarea profesională, etc.

# *De ce avem nevoie de datele dumneavoastră ?*

 Avem nevoie de datele dvs. personale în vederea încheierii și executării contractului dintre partener/ colaborator și TBK, derulării și gestionarii relației contractuale dintre partener / colaborator și TBK, asigurarea suportului tehnic și a activităților de mentenanta necesare pentru derularea si gestionarea relatiei contractuale (unde este cazul), îndeplinirea unor obligații legale și cerințe ale autorităților statului, îndeplinirii intereselor legitime ale TBK.

# *Ce facem cu datele dumneavoastră ?*

Transilvania Broker de Asigurare poate transmite sau poate divulga datele personale, in principal și doar în măsura în care acest lucru este necesar, către următoarele categorii de entități : parteneri – societăți de asigurare / reasigurare, autorități publice, parteneri comerciali - unitati service, împuterniciți ai Transilvania Broker de Asigurare SA - persoanele împuternicite ( societăți de curierat, call center, furnizori de servicii IT&C, etc) care acționează în numele nostru procesează datele dvs. în conformitate cu instrucțiunile primite de la noi și respectă, legile privind protecția datelor și orice alte măsuri adecvate de confidențialitate și de securitate

Transferurile de date în afara spaţiului UE şi al Zonei Economice-Europene se pot face numai în condiţiile prevăzute de legislaţia specifică naţională şi UE privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestora.

# *Cât timp ținem datele dumneavoastră ?*

Criteriul pentru stabilirea duratei de stocare a datelor cu caracter personal este dat de perioada de păstrare/arhivare legală și de termenii și condițiile stabilite inițial privind prelucrările efectuate. După acest interval, datele dvs. vor fi ireversibil distruse. Orice dată cu caracter personal deținută de noi pentru marketing și informări va fi păstrată până în momentul în care ne veți informa că nu mai doriți să primiți astfel de informări.

# *Care sunt drepturile dumneavoastră ?*

Incepând cu 25 mai 2018 aveti următoarele drepturi ce rezulta din Regulamentul UE privind protecția datelor cu caracter personal:

* **Dreptul la informare**

Dreptul persoanei vizate de a fi informată cu privire la identitatea și datele de contact ale operatorului și ale Responsabilului cu protecția datelor, scopurile în care se face prelucrarea datelor, categoriile de date cu caracter personal vizate, destinatarii sau categoriile de destinatari ai datelor, existența drepturilor prevăzute de legislația privind protecția datelor cu caracter personal pentru persoana vizată și condițiile în care pot fi exercitate;

* **Dreptul de acces la date**

Dreptul persoanei vizate de a obține de la operatorul de date la cerere și în mod gratuit, confirmarea faptului că datele cu caracter personal care o vizează, sunt sau nu prelucrate de către acesta;

* **Dreptul la rectificare**

Dreptul persoanei vizate de a obține, la cerere și în mod gratuit, rectificarea datelor inexacte care o privesc, precum și completarea datelor incomplete;

* **Dreptul la ștergerea datelor (“dreptul de a fi uitat”)**

Dreptul persoanei vizate de a obține, la cerere și în mod gratuit, în măsura în care sunt îndeplinite condițiile prevăzute de lege, stergerea datelor cu caracter personal care privesc acea persoană;

* **Dreptul la restricționarea prelucrării**

Dreptul persoanei vizate de a obține, la cerere și în mod gratuit, în măsura în care sunt îndeplinite condițiile prevăzute de lege, marcarea datelor cu caracter personal stocate, cu scopul de a limita prelucrarea ulterioară a acestora;

* **Dreptul la portabilitatea datelor**

Dreptul persoanei vizate de a primi, la cerere și în mod gratuit, datele cu caracter personal într–o modalitate structurată, folosită în mod obișnuit și într–un format ușor de citit, precum și dreptul ca aceste date să fie transmise de către Transilvania Broker de Asigurare S.A. către alt operator de date, în măsura în care sunt îndeplinite condițiile prevăzute de lege;

* **Dreptul la opoziție**

Dreptul persoanei vizate de a se opune în orice moment, din motive întemeiate și legitime legate de situația sa particulara, ca datele cu caracter personal care o vizează să facă obiectul unei prelucrări, în măsura în care sunt îndeplinite condițiile prevăzute de lege;

* **Dreptul de a nu fi supus unei decizii individuale**

Dreptul persoanei vizate de a cere și de a obține retragerea, anularea sau reevaluarea oricărei decizii bazate exclusiv pe prelucrări efectuate prin mijloace automate (incluzând crearea de profiluri) care produce efecte juridice în privința persoanei vizate sau o afectează în mod similar într–o măsură semnificativă

1. ***Te rugăm să reții următoarele aspecte :***
* Dacă vrei să îți exerciți drepturile, o poți face prin transmiterea unei cereri scrise, semnate și datate, astfel :
	+ *Prin poșta la adresa : Bistrița, Calea Moldovei, nr.13, jud. Bistrița-Năsăud, cod 420096*
	+ *Personal – la sediul nostru din Bistrița, Calea Moldovei, nr.13, jud. Bistrița-Năsăud, cod 420096*
	+ *Prin e-mail :* *dataprotection@transilvaniabroker.ro*
* Drepturile enumerate mai sus nu sunt absolute. Există excepții, de aceea fiecare cerere primită va fi analizată astfel încât să decidem dacă este întemeiată sau nu. În măsura în care cererea este întemeiată, îți vom facilita exercitarea drepturilor. Dacă cererea este neîntemeiată, o vom respinge, însă te vom informa asupra motivelor refuzului și asupra drepturilor de a depune o plângere la Autoritatea de Supraveghere și de a te adresa justiției.
* Vom încerca să răspundem solicitării tale în termen de 30 de zile. Cu toate acestea, termenul poate fi prelungit în funcție de diferite aspecte, precum complexitatea cererii, numărul mare de cereri primite sau imposibilitatea de a te identifica într-un termen util.
* Dacă, deși depunem toate eforturile, nu reușim să te identificăm, iar tu nu ne furnizezi informații suplimentare pentru a reuși să te identificăm, nu suntem obligați să dăm curs solicitării.

*Dacă, totuși, credeți că datele dvs. personale nu au fost tratate corespunzător conform legii, puteți contacta Autoritatea Națională de Supraveghere a Prelucrării Datelor cu Caracter Personal și puteți depune o plângere la aceasta.*